Document ID: 31991L0328

NEUVOSTON DIREKTIIVI,
annettu 21 päivänä kesäkuuta 1991,
moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä annetun direktiivin 77/143/ETY muuttamisesta (91/328/ETY)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 75 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
ottaa huomioon talous- ja sosiaalikomitean lausunnon(3),
sekä katsoo, että
Euroopan yhteisöjen neuvosto ja neuvostossa kokoontuneet jäsenvaltioiden hallitusten edustajat ovat 19 päivänä joulukuuta 1984 pidetyssä neuvoston kokouksessa antaneet tieliikenneturvallisuutta koskevan päätöslauselman(4),
neuvoston direktiivissä 77/143/ETY(5) säädetään ainoastaan tiettyjen maantieajoneuvojen (linja-autot, kuorma-autot, yli 3,5 tonnin varsinaiset perävaunut ja puoliperävaunut, taksit ja sairaankuljetusajoneuvot) säännöllisestä katsastuksesta,
direktiivillä 88/449/ETY(6) katsastus on ulotettu koskemaan tavallisesti maanteiden tavarakuljetuksiin käytettäviä moottoriajoneuvoja, joiden suurin sallittu paino on enintään 3 500 kilogrammaa (pakettiautot), ei kuitenkaan traktoreita ja maatalouskoneita, ja sitä on täydennetty määräämällä tällaiset ajoneuvot katsastettaviksi myös direktiivin 77/143/ETY liitteessä II esitetyiltä pakollisilta kohdiltaan,
yhteisön katsastusmääräysten yhdenmukaistamisen loppuunsaattamiseksi on suotavaa, että katsastus ulotetaan koskemaan myös henkilöautoja,
nykyiset henkilöautojen katsastusmenetelmät, milloin niitä käytetään, poikkeavat suuresti toisistaan, ja katsastuksen vaatimisen lisäksi on syytä yhdenmukaistaa katsastuksen aikavälit ja pakollisesti katsastettavat kohdat niin pitkälle kuin mahdollista, ja
tässä direktiivissä tarkoitettujen toimenpiteiden soveltamispäivä olisi määrättävä siten, että katsastusten suorittamiseksi vaadittavat tekniset ja hallinnolliset järjestelyt voidaan toteuttaa tai niitä tehostaa erityisesti niissä jäsenvaltioissa, joissa katsastuksia koskevia säännöksiä ei vielä ole,
ON ANTANUT TÄMÄN DIREKTIIVIN:
1 artikla
Muutetaan direktiiviä 77/143/ETY seuraavasti:
1 Lisätään 7 artiklaan seuraava kohta:
"3 Liitteessä I olevassa 6 kohdassa tarkoitettuihin ajoneuvoihin sovelletaan 1 kohtaa 1 päivään tammikuuta 1994 asti.
Kuitenkin jäsenvaltioissa, joissa ei ole 31 päivänä joulukuuta 1991 käytössä tätä ajoneuvoluokkaa koskevaa tässä direktiivissä tarkoitettua vastaavaa säännöllistä katsastusta, sovelletaan 1 kohtaa 1 päivään tammikuuta 1998.";
2 Lisätään liitteeseen I seuraava kohta:
TAULUKON PAIKKA
"
3 Liitteen II oikeanpuoleisen sarakkeen otsikko korvataan seuraavalla: `LUOKKIEN 5 JA 6 AJONEUVOT`.
2 artikla
1 Jäsenvaltioiden on komissiota kuultuaan annettava kahden vuoden kuluessa tämän direktiivin tiedoksi antamisesta sen noudattamisen edellyttämät lait, asetukset ja hallinnolliset määräykset(7).
Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2 Jäsenvaltioiden on ilmoitettava komissiolle niistä toimenpiteistä, jotka ne ovat toteuttaneet tämän direktiiviin noudattamiseksi.
3 artikla
Komissio antaa viimeistään 31 päivänä joulukuuta 1998 neuvostolle kertomuksen tämän direktiivin täytäntöönpanosta sekä tarpeellisiksi katsomansa ehdotukset, erityisesti katsastusten määräaikaisuudesta ja sisällöstä.
4 artikla
Tämä direktiivi on osoitettu kaikille jäsenvaltioille.
Tehty Luxemburgissa 21 päivänä kesäkuuta 1991.

Labels: 8
15